بابل کرالی نبونایید/نابونیدوسون، میلاددان اؤنجه ۶.جی عصرده یازدیغی آیری‌لیق مکتوبو کشف ائدیلدی.
آمریکا بیرلشمیش دؤولتلرین‌ده‌کی لیبرتی اونیورسیته‌سین‌دن آرکئولوگلار، میلاددان اؤنجه ۶.جی یوز‌ایلده بابل کرالی نبونایید/نابونیدوسون، ایندییه قدر کشف ائدیله‌ن ایلک آیری‌لیق مکتوبو گؤندردیگینی آچیقلادی.
آرکئولوگلار طرفین‌دن اورتایا چیخاریلان یئنی تاپینتی، بابل کرالی نابونیدوسون کنیزین‌دن نئجه آیریلدیغینی گؤستریر.
لوح‌دا یازی بئله باشلاییر:
"اوشاقلیق یولداشیم نیسابا ایله گؤروشدویونون خبری، یوخاری فراتدان منه چاتدی. ان سئودیگیم کنیزلردن بیری اولدوغون اوچون بو خیانتله محو اولدوم. کتان شال و سندللرینی آلماق اوچون آیین سونونا قدر واختین وار، یوخسا اونلاری آی تانری‌سینین معبدینه باغیشلایاجاغام".
مکتوب، اؤتن ایل عراقین گونئیینده‌کی لوحو کشف ائد‌ن آرکئولوگلار طرفین‌دن ائدیلن آراشدیرمالاردان سونرا اورتایا چیخدی.
